ভীমকান্ত বৰুৱা - অসমীয়া ৱিকিপিডিয়া\nঅসমীয়া সাহিত্যত স্নাতকোত্তৰ ডিগ্ৰী আৰু ডক্টৰেট ডিগ্ৰী।\nঋতুৰাজ বৰুৱা আৰু ঋতুপৰ্ণা বৰুৱা।\nভীমকান্ত বৰুৱা (ইংৰাজীঃ Bhim Kanta Boruah) হৈছে এগৰাকী অসমীয়া ভাৰতীয় লেখক-সাহিত্যিক, ভাষাবিদ, গৱেষক, অধ্যাপক। তেখেত অসমৰ জনগোষ্ঠীয় ভাষা-অধ্যয়নৰ অন্যতম বাটকটীয়া। তেখেত ডিব্ৰুগড় বিশ্ববিদ্যালয়ৰ 'ভাষা অধ্যয়ন কেন্দ্ৰৰ প্ৰতিষ্ঠাপক সঞ্চালক আছিল। আৰু তেখেতৰ যত্নতেই কেন্দ্ৰটিয়ে উন্নত এটি পৃষ্ঠভূমি লাভ কৰে। তেখেতে টাই ভাষাৰ পাঠ্যক্ৰম উন্নীত কৰাৰ উপৰিও বড়ো ভাষাৰ স্নাতকোত্তৰ পাঠ্যক্ৰম, মিছিং, দেউৰী, কাৰ্বি ভাষাৰ চাৰ্টিফিকেট পাঠ্যক্ৰমৰ শুভাৰম্ভ কৰে। কাৰ্বি আংলঙৰ ডিফুত অৱস্থিত 'চেণ্টাৰ ফৰ্ ষ্টাডিছ ইন কাৰ্বি লেংগুৱেজ' প্ৰতিষ্ঠাৰ ক্ষেত্ৰত তেখেতৰ প্ৰধান ভূমিকা আছিল। তদুপৰি ডিব্ৰুগড় বিশ্ববিদ্যালয়ত থাই ভাষাৰ পাঠ্যক্ৰম, চীনা ভাষাৰ পাঠ্যক্ৰম আৰু হিন্দী ভাষাৰ পাঠ্যক্ৰমৰ শুভাৰম্ভ তেখেতৰ দিনতেই হয়। বৰুৱাই ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰথম আৰু একমাত্ৰ এমেৰিটাছ প্ৰফেছৰ হিচাপে অৱসৰ গ্ৰহণ কৰে। তেখেতে ইংৰাজী, নাগামিজ আৰু অসমীয়া, এই তিনিওটা ভাষাতে সাহিত্য চৰ্চা কৰি আহিছে। তেখেত ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰথমজন ডক্টৰেট। বিশ্বৰ বিভিন্ন আন্তঃৰাষ্ট্ৰীয় বিশ্ববিদ্যালয়লৈ তেখেতে বক্তৃতা প্ৰদান কৰিবলৈ গৈছে। বেংককৰ Kasetsart Universityৰ সৈতে ডিব্ৰুগড় বিশ্ববিদ্যালয়ৰ হৈ বিদ্যায়তনিকভাৱে কাৰ্য কৰিবলৈ তেখেতৰ নেতৃত্বতেই MOU চুক্তি সম্পন্ন হয়। তেখেত নাগামিজ ভাষাৰ প্ৰথম অভিধান, প্ৰথমখন ব্যাকৰণ আৰু প্ৰথম আদিপাঠৰ প্ৰণেতা।  ইয়াৰোপৰি সমাজৰ উন্নতি আৰু শান্তি, প্ৰগতিৰ স্বাৰ্থত তেখেতে 'সম্প্ৰীতি অসম' নামৰ অৰাজনৈতিক, বেচৰকাৰী সংন্থা এটি প্ৰতিষ্ঠা কৰি ২০১৩ চনৰপৰা সামাজিক কাৰ্যকলাপ কৰি আহিছে। এই সংস্থাটোৰপৰা ইতিমধ্যেই কেইবাখনো মূল্যবান গ্ৰন্থ প্ৰকাশ হৈছে। বৰ্তমানলৈকে তেখেতৰ তত্ত্বাবধানত ৩৬ জন শিক্ষাৰ্থীয়ে ডক্টৰেট ডিগ্ৰী আৰু ৩১ জন শিক্ষাৰ্থীয়ে এম.ফিল ডিগ্ৰী লাভ কৰিছে। তেখেত এজন গীতিকাৰ । তেখেতৰ বহুবোৰ গীতত ড০ অঞ্জলি চুতীয়া শইকীয়া আৰু অনাঁতাৰ শিল্পী দিপ্তীৰাণী পেগুৱে কণ্ঠ দিছে।\n4.2 সম্পাদিত আলোচনী\n২৬ মে, ১৯৫১ চনত তেখেতৰ জন্ম হয়। পিতৃৰ নাম ৰূপেশ্বৰ বৰুৱা আৰু মাতৃৰ নাম সোণপাহি বৰুৱা। তেখেতৰ পত্নীৰ নাম নিলীমা বৰুৱা। দুই সন্তানৰ নাম ক্ৰমে পুত্ৰ ঋতুৰাজ বৰুৱা আৰু কন্যা ঋতুপৰ্ণা বৰুৱা।\nতেখেতে শিৱসাগৰৰ ডিমৌ হাইস্কুলৰপৰা ১৯৬৮ চনত হাইস্কুল পৰীক্ষাত উত্তীৰ্ণ হয়।\nশিৱসাগৰ কলেজৰপৰা ১৯৬৯ চনত প্ৰাক্ বিশ্ববিদ্যালয় পৰীক্ষাত উত্তীৰ্ণ হয়।\nশিৱসাগৰ কলেজৰপৰাই অসমীয়া বিষয়ত অনাৰ্ছসহ ১৯৭৩ চনত স্নাতক পৰীক্ষাত উত্তীৰ্ণ হয়।\nডিব্ৰুগড় বিশ্ববিদ্যালয়ৰপৰা ১৯৭৬ চনত অসমীয়া বিভাগৰপৰা স্নাতকোত্তৰ ডিগ্ৰী লাভ কৰে।\nটাই ভাষাত ডিপ্লমা লাভ, ১৯৭৯, ডিব্ৰুগড় বিশ্ববিদ্যালয়ৰপৰা ।\n১৯৮২ চনত ডিব্ৰুগড় বিশ্ববিদ্যালয়ৰপৰা 'The Nagamese Language: A Descriptive Analysis' বিষয়ত ডক্টৰেট ডিগ্ৰী লাভ। \n১৯৭৩ চনৰপৰা ১৯৭৪ চনলৈকে ডিমৌ কলেজত শিক্ষকতা।\n১৯৭৯ চনত ডিব্ৰুগড় বিশ্ববিদ্যালয়ৰ অসমীয়া বিভাগত অধ্যাপক হিচাপে অংশগ্ৰহণ কৰে।\n১৯৮৭ চনত অসমীয়া বিভাগৰ ৰিডাৰ হিচাপে পৰৱৰ্তী ৮ বছৰৰ বাবে কাৰ্যনিৰ্বাহ কৰে।\n১৯৯৭ চনৰপৰা ২০০০ চনলৈকে ডিব্ৰুগড় বিশ্ববিদ্যালয়ৰ অসমীয়া বিভাগত মুৰব্বী অধ্যাপক হিচাপে কাৰ্যনিৰ্বাহ কৰে।\n২০০৮ বৰ্ষৰপৰা পৰৱৰ্তী ৯ বছৰৰ বাবে Centre for library and Information Science Studies ৰ ডাইৰেক্টৰ হিচাপ কাৰ্যনিৰ্বাহ কৰে।\n২০০৯ বৰ্ষৰপৰা পৰৱৰ্তী ৮ বছৰৰ বাবে Centre for Studies in Languageৰ ডাইৰেক্টৰ হিচাপ কাৰ্যনিৰ্বাহ কৰে।\nNagamiz Kothalaga Niyom, A Primary Grammar on Nagamese, অসম সাহিত্য সভা, ১৯৮৫ (নাগামিজ ভাষাতে লিখা নাগামিজ ভাষাৰ প্ৰথম ব্যাকৰণ)\nBatsa Path (PoilaBhag) (a Primer in Nagamese with Nagamese nursery rhymes) অসম সাহিত্য সভা, ১৯৮৮ (নাগামিজ ভাষাৰ প্ৰথমখন আদিপাঠ )\nঅসমৰ ভাষা, ১৯৯০, ষ্টুটেণ্ট এম্পৰিয়াম, ডিব্ৰুগড়\nওমলা ঘৰ, শিশু উপযোগী গ্ৰন্থ, ১৯৯৩\nপ্ৰাকৃত পাঠ, ১৯৯১ (যুতীয়াভাৱে- ড০ কেশৱানন্দ দেৱগোস্বামী)\nNAGAMESE: THE LANGUAGE OF NAGANLAND, ১৯৯৩ (মিট্টাল প্ৰকাশন , নতুন দিল্লী )\nভাষা সংস্কৃতি অধ্যয়ন, ১৯৯৩, ষ্টুডেণ্ট এম্পৰিয়াম, ডিব্ৰুগড়\nঅসমীয়া ভাষা, ১৯৯৬, বনলতা\nআহোমসকলৰ পৰম্পৰাগত উৎসৱ অনুষ্ঠান, ১৯৯৮, ষ্টুডেণ্ট এম্পৰিয়াম, ডিব্ৰুগড়\nভাষাৰ ইতিবৃত্ত, ২০০২, বনলতা\nদেশতকৈ মোমাই ডাঙৰ নহয়, (নাটক) ২০০২, সোণ-ৰূপ প্ৰকাশন।\nঅসমীয়া সাহিত্য সংস্কৃতিৰ কিছুকথা, ২০০৫, বনলতা\nঅ আই অসমী, অসমীয়া আধুনিক গীতৰ গ্ৰন্থ, সোণ-ৰূপ প্ৰকাশন\nনাগামিজ ভাষাৰ গঠন আৰু বিকাশ, ২০০৯, কৌস্তুভ প্ৰকাশন\nগীতৰ লহৰে লহৰে (গীতৰ গ্ৰন্থ), ২০১০ সোণ-ৰূপ প্ৰকাশন\nCOMPARATIVE TAI VOCABULARY, ২০১৪, ডিব্ৰুগড় বিশ্ববিদ্যালয়\nDictionary of Nagamese, ২০১৪, মিট্টাল প্ৰকাশন, নতুন, দিল্লী (নাগামিজ ভাষাৰ প্ৰথম অভিধান)\nCOMPARATIVE VOCABULARY OF ADI AND MISING, ডিব্ৰুগড় বিশ্ববিদ্যালয়\nকিছুমান টাই শব্দ, ২০১৬, ডিব্ৰুগড় বিশ্ববিদ্যালয়\nচাৰুং ফুকনৰ বুৰঞ্জী, ১৯৯২, ডিব্ৰুগড় বিশ্ববিদ্যালয়\nঅভিলেখ, অসম সাহিত্য সভা, ২০০১, অসম সাহিত্য সভা\nতুলনামূলক ভাষা অধ্যয়ন, ২০০৬, ডিব্ৰুগড় বিশ্ববিদ্যালয়\nস'ল'মালা (বড়ো ভাষাৰ নিৰ্বাচিত চুটিগল্পৰ অনুবাদিত সংকলন), ২০০৯\nছ্যুকাফা, ২০১১, চাউলুং ছ্যুকাফা প্ৰতিমূৰ্তি উন্মোচন সমিতি আৰু অসম চৰকাৰ\nমটক বুৰঞ্জী, ২০১৭ , সদৌ অসম মটক সন্মিলন, সদৌ অসম মটক যুৱছাত্ৰ পৰিষদ আৰু সদৌ অসম মটক মহিলা পৰিষদ।\nসম্পাদিত আলোচনী[সম্পাদনা কৰক]\nঅসমীয়া বিভাগৰ গৱেষণা পত্ৰিকা, ১৯৯৯\nপু লান চি, টাই অধ্যয়ন আৰু গৱেষণা প্ৰতিষ্ঠানৰ বাৰ্ষিক গৱেষণা পত্ৰিকা মৰাণহাট, শিৱসাগৰ, ২০০১ (সৰ্বমুঠ ১৮টা সংখ্যাৰ সম্পাদক)\nমিলনজ্যোতি, প্ৰথম প্ৰকাশ- ২০০৮ (মিলনজ্যোতি সংঘ, ডিব্ৰুগড় )\nBoard of Advisors American Bibliographical Instituteৰ সন্মানীয় সদস্য পদ, ২০০৪.\nড০ মহেশ্বৰ নেওগ বঁটা, ৰাধা গোবিন্দ বৰুৱা স্মৃতি ৰক্ষা সমিতি, ২০০০\nহেমচন্দ্ৰ বৰুৱা সাহিত্য সাধনা বঁটা, ২০১৫,\nবিশ্ববিদ্যালয় অনুদান আয়োগৰ Emeritus Fellow বঁটা, ২০১৫\nঅসম চৰকাৰৰ সাহিত্যিক পেন্সনাৰ, ২০১৯\nঅসম চৰকাৰৰ ভীমবৰ দেউৰী বঁটা, ২০১৯\nতেখেতৰ গীতৰ বিষয়ে আনে সম্পাদনা কৰা গ্ৰন্থৰ তথ্য-\nঅ আই অসমী ছিন্নমূল ইত্যাদি (ডঃ ভীমকান্ত বৰুৱাৰ গীত আৰু কবিতাৰ সংকলন ) হিন্দী অনুবাদ- ৰত্নগোপাল গগৈ আৰু সম্পাদনা- মোচুমী ৰেখা খাউণ্ড\nউত্তৰ পূৰ্বাঞ্চলৰ ভাষা-সাহিত্য-সংস্কৃতিৰ সমন্বয় সাধক ড° ভীমকান্ত বৰুৱা, সম্পাদক জ্যোতিৰেখা হাজৰিকা,২০১৮\n↑ সম্প্ৰীতি বাৰ্তা, মুখ্য সম্পাদক-ভীমকান্ত বৰুৱা, সম্পাদক-ইন্দ্ৰ গগৈ, দ্বিতীয় সংখ্যা, ২০১৪\n↑ 3.0 3.1 3.2 3.3 জ্যোতিৰেখা হাজৰিকা (২০১৮). উত্তৰ পূৰ্বাঞ্চলৰ ভাষা-সাহিত্য-সংস্কৃতিৰ সমন্বয় সাধক ড° ভীমকান্ত বৰুৱা. প্ৰকাশক গুৱাহাটীঃ ড° ভীমকান্ত বৰুৱা অভিনন্দন গ্ৰন্থ প্ৰকাশন সমিতি (ডিব্ৰুগড়). পৃষ্ঠা. ১২. ISBN 9789382283645.\nঅসমৰ ভাষা (গ্ৰন্থ)\n"https://as.wikipedia.org/w/index.php?title=ভীমকান্ত_বৰুৱা&oldid=302327"ৰ পৰা অনা হৈছে\nএই পৃষ্ঠাখন ০১ অক্টোবৰ, ২০২১ তাৰিখে ১২ঃ২৩ বজাত অন্তিম সংশোধন কৰা হৈছিল।
